Ο **Τάσος Μπουγάς** (Λαμπέτι Ηλείας, 27 Ιανουαρίου 1953) είναι Έλληνας τραγουδιστής, στιχουργός και μουσικός της ελληνικής λαϊκής σκηνής ερμηνεύοντας λαϊκά και παραδοσιακά τραγούδια και πρώην επιχειρηματίας.

Βιογραφία
---------

Η καταγωγή του είναι από το Λαμπέτι του Νομού Ηλείας, ένα χωριό 4 χλμ. από την πόλη του Πύργου. Έγινε γνωστός αρχικά μέσω ενός ραδιοφωνικού σταθμού του Πύργου, που είχε εμβέλεια σε όλη τη Ελλάδα. Έγινε διάσημος από διάφορα νυχτερινά κέντρα, ενώ έχει υπάρξει και ο ίδιος επιχειρηματίας με δύο μπουζουξίδικα, το *Τούρμπο* (Νο 1) στη οδό Πειραιώς και Ερμού γωνία στο Γκάζι της Αθήνας, και το *Τούρμπο* (Νο 2). Φοίτησε στη δημόσια εκπαίδευση για εννιά χρόνια, έως και το γυμνάσιο, ενώ μετά δεν πήγε στο λύκειο και επέλεξε να αφοσιωθεί στο τραγούδι και τη καριέρα. Έχει δηλώσει ότι το χαρακτηριστικό προσωπικό του στυλ το διαμόρφωσε ο ίδιος το 1998, με το πούρο και τα μαύρα γυαλιά ηλίου, δύο διαφορετικά και μοναδικά σχέδια που τα έκανε ειδική παραγγελία 15 ζευγάρια από τη Νικαράγουα, τα οποία του εστάλησαν με συμβόλαιο-εγγύηση ότι τα ίδια καλούπια δεν θα κυκλοφορούσαν ποτέ ξανά. Έχει το προσωνύμιο «Πλανητάρχης» αφότου κυκλοφόρησε το τραγούδι-επιτυχία του *Πλανητάρχης* το 1998. Έχει κάνει 12 γάμους, 2 στη Ελλάδα και 10 στο εξωτερικό, και έχει ένα γιο το οποίο τον μεγάλωσε μόνος του.

Σε τηλεοπτική συνέντευξή του στη εκπομπή The 2night Show με το Γρηγόρη Αρναούτογλου, δήλωσε πως είναι κολυμβητής καθ' όλη τη διάρκεια του έτους, χειμώνα-καλοκαίρι κάθε μέρα, και αναφερόμενος στους τηλεοπτικούς διαγωνισμούς τραγουδιού δήλωσε: «*Όχι δεν θα πήγαινα κριτής γιατί δεν μου αρέσει να κοροϊδεύω τον κόσμο. Βγαίνουν νέα παιδιά τα οποία τα κοροϊδεύουν. Παίρνουν όλοι οι μάνατζερς τα λεφτά και δεν δίνουν στους νέους τίποτα*», ενώ στο 2ο, κωμικότερο μέρος της εκπομπής (*Μύγες*), δήλωσε ότι ο ράπερ Μηδενιστής (Παναγιώτης Μπουγάς) *δεν είναι γιος του*, ενώ ανέφερε επίσης ότι τηλεφώνησε και τον ίδιο ρωτώντας τον τον λόγο για τον οποίο δήλωσε κάτι τέτοιο.

Σταδιοδρομία
------------

Ο Τάσος Μπουγάς πήγε στη Αθήνα στην ηλικία των 16,5 ετών επειδή θα γινόταν μια οντισιόν για νέους τραγουδιστές στο στούντιο Κολούμπια από την δισκογραφική εταιρεία *Οντεόν Παρλοφόν* (Odeon – Parlophon, σήμερα ονομάζεται Minos EMI), που την είχε ο Μίνως Μάτσας ο πατέρας του Μάκη Μάτσα και τότε ο Τάσος Μπουγάς επιλέχτηκε μόνο αυτός ανάμεσα σε 27 νέους τραγουδιστές όπου ήταν και ο πιο νέος, και μετά ηχογράφησε το πρώτο του τραγούδι σε 45αρι (7") με τίτλο *Αριάνα*.

Έχει κυκλοφορήσει πάνω από 30 δίσκους (LP, CD) μερικές από τις μεγάλες του επιτυχίες, είναι τα τραγούδια *Είμαι Βοριάς* (δίσκος *Στα Μπαράκια* - 1996, Panivar), *Ο Πλανητάρχης* (γράφτηκε το 1998, δίσκος *Μ' Αρέσει Ό,τι Απαγορεύεται* - 1999, Panivar), *Πονηρή Αλεπού* (δίσκος *Δεν Τα Βρήκαμε* - 1996, Panivar), *Δεν Τα Βρήκαμε* (δίσκος *Δεν Τα Βρήκαμε* - 1996, Panivar), *Η Μπαρόβια* (δίσκος *Δεν Τα Βρήκαμε* - 1996, Panivar), *Έλα στον Παππού* (δίσκος *Μ' Αρέσει Ό,τι Απαγορεύεται* - 1999, Panivar), *Θέλεις Μπουζούκια; Πάμε* (δίσκος *Όλα Για Τις Γυναίκες* - 2003, Next Records), κ.α. 

Έχει συνεργαστεί με πολλούς τραγουδιστές, όπως οι Βαγγέλης Περπινιάδης, Σπύρος Ζαγοραίος, Στράτος Διονυσίου, Μαριάνθη Κεφάλα, Λίτσα Διαμάντη, Καίτη Γκρέυ, Ρίτα Σακελλαρίου, Μανώλης Αγγελόπουλος, Χρηστάκης, Μιχάλης Μενιδιάτης, Πάνος Γαβαλάς, Πόλυ Πάνου, Τζένη Βάνου, Κώστας Καρουσάκης, ενώ τα τελευταία χρόνια με καλλιτέχνες όπως οι Νίκος Ζωιδάκης, TUS κ.α.

Δισκογραφία
-----------

Παραπομπές
----------

1. ↑  www.lifo.gr/culture/music/ena-brady-me-ton-taso-mpoyga-stin-paralia-tis-loytsas.
2. ↑  Μποσκοΐτης, Αντώνης (10 Οκτωβρίου 2015). Ένα βράδυ με τον Τάσο Μπουγά – Συνέντευξη. *LiFO*. Αρχειοθετήθηκε από το πρωτότυπο στις 1 Ιουνίου 2021.
3. ↑  Τάσος Μπουγάς συνέντευξη. *Espresso News*. 11 Φεβρουαρίου 2017. Αρχειοθετήθηκε από το πρωτότυπο στις 2 Ιουνίου 2021.
4. ↑  Τα ιστορικά κέντρα διασκέδασης της Αθήνας. *Palko*. 9 Δεκεμβρίου 2019. Αρχειοθετήθηκε από το πρωτότυπο στις 2 Ιουνίου 2021.
5. 1 2  Τάσος Μπουγάς – Ο Πλανητάρχης είναι ένας και είναι από τον Πύργο. *Iliaka Nea*. Αρχειοθετήθηκε από το πρωτότυπο στις 2 Ιουνίου 2021.
6. 1 2  Τσιάλτα, Άννα (29 Μαρτίου 2017). «Τάσος Μπουγάς συνέντευξη». *Bizz News*. Αρχειοθετήθηκε από το πρωτότυπο στις 2 Ιουνίου 2021.
7. ↑  Τάσος Μπουγάς. *ΖΝEWS*. 20 Φεβρουαρίου 2020. Αρχειοθετήθηκε από το πρωτότυπο στις 2 Ιουνίου 2021.
8. ↑  Τάσος Μπουγάς: Έφτασα ένα βήμα πριν από τον 13ο γάμο. *Πρώτο Θέμα*. 20 Αυγούστου 2020. Αρχειοθετήθηκε από το πρωτότυπο στις 21 Σεπτεμβρίου 2021. Τάσος Μπουγάς συνέντευξη στη τηλεοπτική εκπομπή *Αννίτα Κοίτα* Open TV 19/9/2020
9. ↑  Τρίμη, Έπη (25 Νοεμβρίου 2020). «Τάσος Μπουγάς: Οι 12 γάμοι, το πούρο και τα γυαλιά που φοράει συνέχεια, ο άγνωστος γιος». *Enimerotiko*. Αρχειοθετήθηκε από το πρωτότυπο στις 21 Ιουνίου 2021.
10. ↑  «Τάσος Μπουγάς καλεσμένος στο «The 2Night Show» ΑΝΤ1». *News247*. 20 Φεβρουαρίου 2020. Αρχειοθετήθηκε από το πρωτότυπο στις 14 Νοεμβρίου 2020.
11. ↑  Αρναούτογλου (παρουσιαστής), Γρηγόρης (20 Φεβρουαρίου 2020). «The 2Night Show: Τάσος Μπουγάς, Επεισόδιο 35, 4ος κύκλος, ANT1». *ΑΝΤ1. The 2night Show* – μέσω YouTube.
12. ↑  The 2night Show, Μύγες (20 Φεβρουαρίου 2020). «The 2Night Show – Μύγες: Τάσος Μπουγάς, Επεισόδιο 35, 4ος κύκλος, ANT1». *ΑΝΤ1. The 2night Show* – μέσω YouTube.
13. ↑  ΜΙΝΟΣ ΕΜΙ. *ΜΙΝΟΣ ΕΜΙ*. Αρχειοθετήθηκε από το πρωτότυπο στις 3 Απριλίου 2021.
14. ↑  Τάσος Μπουγάς – Discogs. *Discogs*. Αρχειοθετήθηκε από το πρωτότυπο στις 10 Μαΐου 2021. Ανακτήθηκε στις 1 Οκτωβρίου 2020.
15. ↑  Ο Τάσος Μπουγάς στο νέο video clip του VLOSPA. *Provocateur*. Αρχειοθετήθηκε από το πρωτότυπο στις 2 Ιουνίου 2021.

Εξωτερικοί σύνδεσμοι
--------------------

* Δισκογραφία στο Discogs
* tasosbougas.com αρχειοθετημένο από τη πρωτότυπη ιστοσελίδα στις 07-01-2014